[pic] | KOMISIJA EVROPSKIH SKUPNOSTI |

Bruselj, 13.5.2008

COM(2008) 303 konč.

Predlog

SKLEP SVETA

o oblikovanju stališča, ki ga je treba sprejeti v imenu Skupnosti v okviru Odbora za pomoč v hrani v zvezi s podaljšanjem Konvencije o pomoči v hrani iz leta 1999

(predložila Komisija)

OBRAZLOŽITVENI MEMORANDUM

1. OZADJE PREDLOGA

Mednarodni sporazum o žitih iz leta 1995 je sestavljen iz dveh delov: Konvencije o pomoči v hrani iz leta 1999 in Konvencije o trgovanju z žiti iz leta 1995.

Konvencijo o pomoči v hrani iz leta 1999 (FAC) je Skupnost sklenila s Sklepom Sveta 2000/421/ES. Navedena konvencija po podaljšanju s sklepom 96. seje Odbora za pomoč v hrani z dne 1. junija 2007 ostaja v veljavi do 30. junija 2008.

Konvencija o trgovanju z žiti iz leta 1995 (GTC) je bila s sklepom 25. seje Sveta za trgovanje z žiti z dne 11. junija 2007 podaljšana do 30. junija 2009.

V skladu z interesom Komisije in držav članic so potrebne nekatere posebne spremembe sedanje Konvencije o pomoči v hrani. Zato velja splošni dogovor, da morajo člani te spremembe proučiti v okviru ponovnih pogajanj o Konvenciji o pomoči v hrani. Vendar so zaradi upoštevanja izida pogajanj v okviru Razvojne agende iz Dohe (STO) ponovna pogajanja o Konvenciji o pomoči v hrani do zdaj začasno ustavljena. Čeprav bi bilo zaželeno, da se zaradi porabe velike količine časa in nepredvidljivega časovnega razporeda za zaključek teh pogajanj upoštevajo izidi pogajanj v okviru Dohe, pa bo Komisija v imenu Evropskih skupnosti in njihovih držav članic na naslednjem srečanju Konvencije o pomoči v hrani junija 2008 v Londonu vztrajala pri začetku postopka ponovnih pogajanj.

Zato se zdi potrebno, da se Konvencija o pomoči v hrani ponovno podaljša za obdobje enega leta. To bi omogočilo dovolj časa za postopek ponovnih pogajanj o Konvenciji o pomoči v hrani.

Komisija bo delovala v skladu s pooblastilom, ki ji je bilo dodeljeno v skladu s Sklepom Sveta z dne 27. novembra 2003, da se v imenu Evropske skupnosti pogaja o reviziji Konvencije o pomoči v hrani iz leta 1999.

- Obstoječe določbe na področju, na katero se nanaša predlog

Sklep Sveta 2000/421/ES,Sklep Sveta 2006/906/ES,Sklep Sveta 2007/317/ES.

- Usklajenost z drugimi politikami in cilji Unije

Ta sklep je skladen s Konvencijo o trgovanju z žiti iz leta 1995, ki velja do 30. junija 2009.

2. POSVETOVANJE Z ZAINTERESIRANIMI STRANMI IN OCENA UčINKA

V delovni skupini Sveta o pomoči v hrani z dne 15. februarja 2008 so države članice podprle stališče Skupnosti v zvezi s podaljšanjem Konvencije o pomoči v hrani iz leta 1999 za obdobje enega leta, tj. do 30. junija 2009, o čemer bodo odločali na naslednjem srečanju Konvencije o pomoči v hrani iz leta 1999 v začetku junija 2008.

- Zbiranje in uporaba izvedenskih mnenj

Zunanja izvedenska mnenja niso bila potrebna.

- Ocena učinka

Se ne uporabi.

3. PRAVNI ELEMENTI PREDLOGA

- Pravna podlaga

Člen 181 v povezavi s členom 300(2) Pogodbe o ustanovitvi ES.

- Načelo subsidiarnosti

Predlog je v deljeni pristojnosti Skupnosti.

- Načelo sorazmernosti

Predlog je v skladu z načelom sorazmernosti.

- Izbira instrumentov

Predlagani instrument: sklep Sveta

Druga sredstva ne bi ustrezala iz naslednjega razloga: edini način za sprejem stališča Evropske skupnosti je, da se ga izrazi v okviru Odbora za pomoč v hrani.

4. PRORAčUNSKE POSLEDICE

Podaljšanje Konvencije o pomoči v hrani ima za posledico podaljšanje prispevka Skupnosti v upravni proračun Mednarodnega sporazuma o žitih, ki zajema obe konvenciji. Ta prispevek je v proračunu predviden pod vrstico 05 06 01 proračuna Skupnosti (mednarodni kmetijski sporazumi). Predvideni stroški za navedeni predlog znašajo 0,440 milijona EUR, vendar so bili že upoštevani pri zadnjem podaljšanju Konvencije o trgovanju z žiti iz leta 1995.

Podaljšanje Konvencije o pomoči v hrani iz leta 1999 pomeni, da se letne obveznosti Evropske skupnosti in njenih držav članic za zagotavljanje pomoči v hrani iz člena III(e) Konvencije podaljšajo za eno leto. Ob upoštevanju višjih cen hrane in večjih stroškov prevoza (zaradi visokih stroškov energije), ki vplivajo na stroške izpolnjevanja obveznosti Komisije do Konvencije o pomoči pri hrani iz leta 1999, Komisija trenutno določa proračunske potrebe in načine zagotavljanja dodatnih sredstev za odpravo morebitnega primanjkljaja navedenih zahtev.

SKLEPI

Komisija predlaga, da Svet pooblasti Komisijo, da glasuje v imenu Evropske skupnosti v skladu s členom XXV(b) Konvencije o pomoči v hrani iz leta 1999 za nadaljnje podaljšanje te konvencije za obdobje enega leta, tj. do 30. junija 2009, saj Konvencija o trgovanju z žiti iz leta 1995 ostane v veljavi do navedenega datuma, kot je določen v členu XXV(a) Konvencije o pomoči v hrani iz leta 1999.

Predlog

SKLEP SVETA

o oblikovanju stališča, ki ga je treba sprejeti v imenu Skupnosti v okviru Odbora za pomoč v hrani v zvezi s podaljšanjem Konvencije o pomoči v hrani iz leta 1999

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 181 v povezavi z drugim odstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

1. Konvencijo o pomoči v hrani iz leta 1999 (v nadaljnjem besedilu „Konvencija“) je Komisija sklenila s Sklepom Sveta 2000/421/ES[1] in jo podaljšala s sklepi Odbora za pomoč v hrani v juniju 2003, juniju 2005 in juniju 2007, tako da ostane v veljavi do 30. junija 2008.

2. Ponovno podaljšanje Konvencije za eno leto je v interesu Skupnosti in njenih držav članic. V skladu s členom XXV(b) Konvencije mora za tako podaljšanje ostati v veljavi za isto obdobje tudi Konvencija o trgovanju z žiti iz leta 1995. Konvencija o trgovanju z žiti iz leta 1995 velja do 30. junija 2009. Komisijo, ki zastopa Skupnost v Odboru za pomoč v hrani, je zato treba pooblastiti za glasovanje v prid takega podaljšanja s sklepom Sveta (

SKLENILA:

Edini člen

Stališče Evropske skupnosti v okviru Odbora za pomoč v hrani je, da se glasuje za podaljšanje Konvencije o pomoči v hrani iz leta 1999 za obdobje enega leta, saj Konvencija o trgovanju z žiti iz leta 1995 tudi ostaja v veljavi za isto obdobje, tj. do 30. junija 2009. Stališče Evropske skupnosti v okviru Odbora za pomoč v hrani je zahteva po takojšnjem začetku postopka ponovnih pogajanj o Konvenciji o pomoči v hrani iz leta 1999. ES bo vztrajala pri nujnosti postopka ponovnih pogajanj na prihodnjem srečanju Konvencije o pomoči v hrani junija 2008 z zaključnim datumom konca junija 2009, ki sovpada s koncem veljavnosti podaljšane Konvencije o pomoči v hrani iz leta 1999.

Ta sklep pooblašča Komisijo, da izrazi to stališče v okviru Odbora za pomoč v hrani.

V Bruslju,

Za Svet

Predsednik

ZAKONODAJNI FINANČNI IZKAZ

Področje: Kmetijstvo in razvoj podeželja Dejavnost: Mednarodni vidiki področja kmetijstva in razvoja podeželja |

NASLOV UKREPA: PODALJšANJE KONVENCIJE O POMOčI V HRANI IZ LETA 1999 (PRISPEVEK SKUPNOSTI K MEDNARODNEMU SVETU ZA žITA) |

1. PRORAČUNSKA VRSTICA + POSTAVKA

Postavka 4 – EU kot globalni partner05 06 01: Mednarodni kmetijski sporazumi

2. SKUPNI ZNESKI

2.1. Dodeljena sredstva za ukrep: 440 000 EUR za enoletno podaljšanje

2.2. Obdobje uporabe: 1. 7. 2008 do 30. 6. 2009 (proračun za leto 2009)

2.3. Skladnost s finančnim načrtovanjem in finančno perspektivo

X Predlog je skladen s sedanjim finančnim načrtovanjem.

2.5. Finančni vpliv na prihodke

X Brez finančnih posledic (obsega tehnične vidike v zvezi z izvajanjem ukrepa).

3. ZNAČILNOSTI PRORAČUNA

Vrsta odhodkov | Novo | Prispevek Efte | Prispevki držav prosilk | Razdelek v finančni perspektivi |

obvezni | dif. | NE | NE | NE | 4 EU kot globalni partner |

4. PRAVNA PODLAGA

Člen 181 v povezavi s členom 300(2) PogodbeSklepi Sveta 96/88/ES z dne 27. 1. 1996 (UL L 21 27.1.1996), 2001/C 195/01 (UL C 195, 11.7.2001) in 2000/421/ES (UL L 163, 4.7.2000).

5. OPIS IN RAZLOGI

5.1. Potreba po intervenciji Skupnosti

ES mora biti zaradi svojega gospodarskega pomena, zlasti na področju kmetijstva, zastopana v mednarodnih kmetijskih sporazumih, ki so pomembni za nadaljnji globalni razvoj in varovanje interesov Skupnosti za zadevne proizvode.

Plačilo članarin ES omogoča doseganje ciljev Mednarodnega sveta za žita (IGC). Mednarodni svet za žita, ki je pristojen za upravljanje sporazumov glede Konvencije o trgovanju z žiti iz leta 1995 in Konvencije o pomoči v hrani iz leta 1999 spodbuja cilje sporazumov, ki zajemajo mednarodno sodelovanje, izmenjavo statističnih podatkov in napovedi tržnih trendov itd., za Konvencijo o pomoči v hrani pa jamstvo, da je deželam v razvoju zagotovljen najmanjši znesek pomoči v hrani iz Evropske unije. Zato je v interesu ES, da je del teh sporazumov.

Članarine so določene letno in se plačujejo, dokler je ES članica sporazumov.

Če bi morala ES sama izvesti ukrepe, ki jih izvaja mednarodni svet za žita, bi bil skupni strošek zanjo očitno veliko višji, kot je strošek članarin.

5.2. Predvideni ukrepi in proračunske intervencije

ES letno plačuje članarino Mednarodnemu svetu za žita.

Članarina se plačuje dokler ES ostaja podpisnica sporazumov.

Evropska skupnost in države članice polno sodelujejo pri dejavnostih Mednarodnega sveta za žita in v celoti izkoriščajo prednosti članstva.

6. FINANČNI VPLIV

6.1. Skupni finančni vpliv

Obveznosti (na tri decimalna mesta natančno): Predvideni stroški za ta predlog znašajo 0,440 milijona EUR (0,327 milijona GBP), vendar so se že upoštevali pri zadnjem podaljšanju Konvencije o trgovanju z žiti iz leta 1995.

Medtem ko je predmet tega sklepa podaljšanje Konvencije o pomoči v hrani iz leta 1999, je potrebno upoštevati tudi višje cene hrane in večje stroške prevoza (zaradi visokih stroškov energije), zaradi katerih Komisija trenutno določa proračunske potrebe in načine zagotavljanja dodatnih sredstev za odpravo morebitnega primanjkljaja navedenih obveznosti.

6.2. Izračun

Odhodki, ki izhajajo iz uporabe obeh konvencij, se krijejo iz letnih prispevkov vseh članic Konvencije o žitih. Prispevek vsake članice je za vsako proračunsko leto določen sorazmerno s številom glasov, pripisanih tej članici glede na celotno število prejetih glasov članic. Število glasov, pripisanih vsaki članici, je odobreno na podlagi sestave Mednarodnega sveta za žita, po sprejetju proračuna za zadevno finančno leto. V Konvenciji je skupno število glasov 2 000, od tega jih ima Evropska unija za obdobje 2006/07 399. Enaka številka se predvideva za obdobje 2008/09. Predvideni strošek za glas je 1 103 EUR (399 glasov x 1 103 EUR/glas = 440 000 EUR) za obdobje podaljšanja.

7. VPLIV NA ODHODKE ZA ZAPOSLENE IN UPRAVNE ODHODKE

7.1. Vpliv na človeške vire

Vrsta delovnega mesta | Osebje, potrebno za upravljanje ukrepa ( obstoječi in/ali dodatni človeški viri | Skupaj | Opis nalog, ki izhajajo iz ukrepa |

Število stalnih delovnih mest | Število začasnih delovnih mest |

Uradniki ali začasno osebje | A B C | 0.2 0.1 – | – – – | 0.2 0.1 – | Priprava na udeležbo in nadaljevanje srečanj Mednarodnega sveta za žita |

Drugi človeški viri | – | – | – |

Skupaj | 0.3 | – | 0.3 |

7.2. Skupni finančni vpliv človeških virov

Vrsta človeških virov | Znesek (EUR) | Metoda izračuna * |

Uradniki Začasno osebje | 35 400 | 0.3 x 118 000 |

Drugi človeški viri |

Skupaj | 35 400 |

* Potrebe po človeških in upravnih virih se krijejo v okviru sredstev, ki se zadevnemu GD odobrijo v postopku letne dodelitve sredstev. Zneski so skupni odhodki za dvanajst mesecev. |

8. SPREMLJANJE IZVAJANJA IN VREDNOTENJE

8.1. Režim spremljanja

Službe Komisije bodo polno sodelovale v upravnih odborih in v svetu Mednarodnega sveta za žita; to so organi, ki so pristojni za določitev proračunskih prispevkov.

Poročila o teh srečanjih in sklepih, sprejetih v okviru teh srečanj, so objavljena in so članom na voljo brezplačno.

8.2. Podrobnosti in pogostnost načrtovanega vrednotenja

Zaradi specifične narave predlagane intervencije (podaljšanje prispevanja Skupnosti k administrativnemu proračunu Mednarodnega sporazuma o žitih) in relativno majhne vpletene vsote, se zunanje ocenjevanje ne zdi upravičeno. Pomembnost in uporabnost nadaljnjega prispevanja k administrativnemu proračunu tega sporazuma bo v rednih časovnih presledkih notranje ocenjeno z aktivnim vključevanjem Komisije v upravne odbore in v Mednarodni svet za žita.

9. UKREPI PROTI GOLJUFIJAM

Izvajanje in nadzor nad prispevki ES sta pregledana v skladu s pravili, predvidenimi s Sporazumom Mednarodnega sveta za žita.

Posebni načini revizije in nadzora so določeni v pravni podlagi te mednarodne organizacije.

Račune te organizacije potrdi nepristranski zunanji revizor. To potrditev predloži pristojnemu organu Mednarodnega sveta za žita ob upoštevanju njegove odobritve in naknadne objave.

[1] UL L 163, 4.7.2000, str. 37.